CELEX: 62011TN0142
Language: lv
Date: 2011-03-14 00:00:00
Title: Lieta T-142/11: Prasība, kas celta 2011. gada 14. martā — SIR /Padome

30.4.2011   
            
            
               LV
            
            
               Eiropas Savienības Oficiālais Vēstnesis
            
            
               C 130/24
            
         Prasība, kas celta 2011. gada 14. martā — SIR/Padome
   (Lieta T-142/11)
   2011/C 130/47
   Tiesvedības valoda — franču
   
      Lietas dalībnieki
   
   
      Prasītāja: Société ivoirienne de raffinage (SIR) (Abidjan, Kotdivuāra) (pārstāvis — M. Ceccaldi, advokāts)
   
      Atbildētāja: Eiropas Savienības Padome
   
      Prasītājas prasījumi:
   
   Prasītāja lūdz Vispārējo tiesu:
   
               —
            
            
               atcelt Padomes 2011. gada 14. janvāra Lēmumu 2011/18/KĀDP un Regulu (ES) 25/2011, ar ko nosaka ierobežojošus pasākumus attiecībā uz konkrētām personām un vienībām un it īpaši attiecībā uz sabiedrību SIR;
            
         
               —
            
            
               piespriest Padomei atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatojumam prasītāja izvirza piecus pamatus.
   
               1)
            
            
               Pirmais pamats attiecas uz Apvienoto Nāciju Organizācijas hartas, kā arī LES 3. panta 5. un 6. punkta un 21. panta 1. punkta un LESD 7. panta pārkāpumu tiktāl, ciktāl atbildētāja, nosakot ierobežojošus pasākumus, esot pārkāpusi savas pilnvaras, jo prasītājas nosaukums neesot norādīts starp Apvienoto Nāciju Organizācijas Drošības padomes Rezolūcijā 1572 (2004) minētajām personām.
            
         
               2)
            
            
               Otrais pamats attiecas uz principa par neiejaukšanos valsts iekšējās lietās pārkāpumu, tā kā atbildētāja ir iestājusies pret Kotdivuāras Republikas Konstitucionālās padomes suverēno lēmumu, ar kuru par ievēlēto prezidentu tika pasludināts L. Gbagbo, nevis A. Quattara.
            
         
               3)
            
            
               Trešais pamats attiecas uz pārsūdzēto tiesību aktu, kuri nevarot būt saistīti ar atbildētājas kompetenci un/vai pilnvarām, iekšējo prettiesiskumu.
            
         
               4)
            
            
               Ceturtais pamats attiecas uz tiesību uz aizstāvību pārkāpumu tiktāl, ciktāl prasītāja neesot varējusi zināt par pierādījumiem pret to un līdz ar to neesot varējusi pienācīgi paust savu viedokli šajā sakarā.
            
         
               5)
            
            
               Piektais pamats attiecas uz samērīguma principa pārkāpumu, jo veikto pasākumu sekas gan prasītājai, gan Kotdivuāras iedzīvotājiem esot nesamērīgas ar izvirzīto mērķi.